《恭和栖贤法兄奉怀本师老人韵》
明代·释函可

双锡香岩望又虚，柏林回忆侍巾初。雁翎各散予偏远，狮乳同巾尔自馀。

五石城边音寂寂，万松坪下步徐徐。会须连袂依霜鬓，未必罗浮剩旧庐。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。